b'\n_START_ARTICLE_\nMelchioras\n_START_PARAGRAPH_\nMelchioras (angl. melchior ; rus. \xd0\xbc\xd0\xb5\xd0\xbb\xd1\x8c\xd1\x85\xd0\xb8\xd0\xbe\xd1\x80; pranc. maillechort; i\xc5\xa1 Maillot + Chorier, i\xc5\xa1rad\xc4\x97j\xc5\xb3 pavard\xc4\x97s)\xc2\xa0\xe2\x80\x93 vario ir nikelio (5\xe2\x80\x9330%) lydinys, kartais su gele\xc5\xbeies (\xe2\x89\xa40,8%) ir mangano (\xe2\x89\xa41%) priedais._NEWLINE_Melchioro tipo lydiniai yra kieti tirpalai, tod\xc4\x97l gerai apdirbami tiek \xc5\xa1alti, tiek kar\xc5\xa1ti. Melchioras pasi\xc5\xbeymi dideliu koroziniu atsparumu g\xc4\x97lame ir j\xc5\xabros vandenyje, sausose dujose, \xc5\xbdem\xc4\x97s atmosferoje. Didinant nikelio kiek\xc4\xaf did\xc4\x97ja tiek korozinis atsparumas, tiek stipris._NEWLINE__NEWLINE_Be melchioro yra ir daugiau vario ir nikelio lydini\xc5\xb3, pvz., monelmetalas (iki 67% nikelio), naujasidabris (papildomai turi cinko).\n_START_SECTION_\nPanaudojimas\n_START_PARAGRAPH_\nMelchioras pla\xc4\x8diai naudojamas ind\xc5\xb3 ir nebrangi\xc5\xb3 juvelyrini\xc5\xb3 ir menini\xc5\xb3 dirbini\xc5\xb3 gamyboje. Daug \xc5\xa1iuolaikini\xc5\xb3 sidabraspalvi\xc5\xb3 monet\xc5\xb3 gaminama i\xc5\xa1 melchioro (paprastai 75\xc2\xa0% vario, 25\xc2\xa0% nikelio ir mangano priemai\xc5\xa1os). Priklausomai nuo sud\xc4\x97ties melchioras gali b\xc5\xabti elektroneigiamas j\xc5\xabros vandens at\xc5\xbevilgiu, tod\xc4\x97l i\xc5\xa1 jo gamina kokybi\xc5\xa1kas j\xc5\xabrini\xc5\xb3 val\xc4\x8di\xc5\xb3 detales. I\xc5\xa1 melchioro gamina tikslius var\xc5\xbeus, medicininius instrumentus ir pan.'